Jahimehed (ka ateistid) ütlevad, et Jumal on määranud loomad inimesele toiduks. Moosese 3. raamat seletab, et inimene tohib jahtida ja süüa metskitsi, põtru jm sõralisi, kuid mitte metssigu, samuti mitte jäneseid ega loomi, kes käivad 4 käpal, st ilveseid, hunte ega karusid, nende sööjad muutuvad Jumalale jälgiks. Ilveseliha on sitke ja peaaegu rasvatu, sellega ei tulevat toime mitte iga kokk, ometi korraldas Tartu Gurmaanide kokteiliklubi 2001. a algul Pärnus Ammende villas ilvesesöömise. Ohvriks langes suurt kasvu isane Vändra kandist, kellest valmistati 4 hõrgutist 40-le poodide üliküllusest tüdinud inimesele.